title: KOMISIJAS ĪSTENOŠANAS DIREKTĪVA (ES) …/… ar ko Direktīvu 2009/119/EK groza attiecībā uz krājumu uzturēšanas pienākumu aprēķināšanu

text:
               KOMISIJAS ĪSTENOŠANAS DIREKTĪVA (ES) …/…

               (19.10.2018),

               ar ko Direktīvu 2009/119/EK groza attiecībā uz krājumu uzturēšanas pienākumu aprēķināšanu

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Padomes 2009. gada 14. septembra Direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves
                  1
               , un jo īpaši tās 3. panta 4. punktu,

               tā kā:

               (1)Komisija saskaņā ar Direktīvas 2009/119/EK 22. pantu ir novērtējusi direktīvas darbību un īstenošanu (“vidusposma novērtēšana”), un novērtēšanas gaitā noskaidrojās, ka direktīvā ir jāievieš virkne tehnisku izmaiņu, lai atvieglotu tās īstenošanu
                  2
               .

               (2)Ja Direktīvā 2009/119/EK paredzēto krājumu uzturēšanas pienākuma ikgadējā jaunā perioda sākumu atliktu uz trim mēnešiem, tas dalībvalstīm dotu papildu laiku iekšējo administratīvo procedūru pabeigšanai un atvieglotu pienākuma izpildi termiņā un, iespējams, ar mazākām izmaksām.

               (3)Eiropas Parlamenta un Padomes Regula (EK) Nr. 1099/2008
                  3
                ir atsauces punkts, ko izmanto, lai definētu “naftas krājumus”, identificētu dažādos naftas produktus, kas ir relevanti krājumu uzturēšanas pienākuma, drošības rezerves un īpašo krājumu aprēķinam, un sagatavotu ziņojumus.  Regula (EK) Nr. 1099/2008 ir vairākkārt grozīta. Tāpēc atsauces uz konkrētiem Regulas (EK) Nr. 1099/2008 noteikumiem Direktīvā 2009/119/EK ir novecojušas un ir jāpielāgo tā, lai atsauces uz minētās regulas attiecīgajiem noteikumiem būtu pareizas.

               (4)Tas, ka tiek izmantotas divas dažādas formulas, lai aprēķinātu ligroīna daudzumus, kas nav relevanti krājuma uzturēšanas pienākuma aprēķināšanai, atkarībā no tā, vai ligroīna ražīgums iepriekšējā gadā bijis lielāks vai mazāks par 7 %, ir novedis pie krājumu uzturēšanas pienākuma svārstībām dažās dalībvalstīs, kā dēļ var rasties ievērojams finansiālais slogs un neatbilstība, turklāt to nevar pamatot ar direktīvas mērķiem. Ja 7 % slieksnis tiktu atcelts un visām dalībvalstīm tiktu piedāvātas vienādas iespējas, tas novērstu nevienlīdzību un nepamatotas svārstības.

               (5)Saskaņā ar dalībvalstu un Komisijas 2011. gada 28. septembra kopīgo politisko deklarāciju par skaidrojošiem dokumentiem
                  4
                dalībvalstis ir apņēmušās kopā ar paziņojumiem par to veiktajiem transponēšanas pasākumiem iesniegt vienu vai vairākus dokumentus, kuros paskaidrota saikne starp direktīvas komponentiem un valsts transponēšanas instrumentu attiecīgajām daļām.

               (6)Šajā direktīvā paredzētie pasākumi ir saskaņā ar tās komitejas atzinumu, kas izveidota saskaņā ar Direktīvas 2009/119/EK 23. pantu,

               IR PIEŅĒMUSI ŠO DIREKTĪVU.

               1. pants

               Direktīvu 2009/119/EK groza šādi:

               1) direktīvas 2. panta i) punktu aizstāj ar šādu:

               “i) “naftas krājumi” ir to energoproduktu krājumi, kas uzskaitīti Regulas (EK) Nr. 1099/2008 A pielikuma 3.4. punktā;”;

               2) direktīvas 3. panta 3. punktu aizstāj ar šādu:

               “3. Tomēr, atkāpjoties no 2. punkta, attiecībā uz laikposmu no katra kalendārā gada 1. janvāra līdz 30. jūnijam minētajā punktā paredzētos dienas vidējā tīrā importa daudzumus un iekšzemes patēriņu nosaka, pamatojoties uz daudzumiem, kas importēti un patērēti priekšpēdējā gadā pirms attiecīgā kalendārā gada.”;

               3) direktīvas 6. panta 1. punkta otro teikumu aizstāj ar šādu:

               “Šajā reģistrā jo īpaši iekļauj informāciju, kas ļauj precīzi identificēt noliktavu, naftas rafinēšanas rūpnīcu vai glabātavu, kurā atrodas attiecīgie krājumi, kā arī noteikt to daudzumus, īpašnieku un veidu atbilstoši kategorijām, kuras noteiktas Regulas (EK) Nr. 1099/2008 A pielikuma 3.4.punktā.”;

               4) direktīvas 9. panta 2. punkta pirmo teikumu aizstāj ar šādu:

               “2. Īpašie krājumi var sastāvēt tikai no vienas vai vairākām šādām produktu kategorijām, kas noteiktas Regulas (EK) Nr. 1099/2008 A pielikuma 3.4. punktā:”;

               5) direktīvas 9. panta 3. punkta trešo daļu aizstāj ar šādu:

               “Pirmajā un otrajā daļā minētos jēlnaftas ekvivalentus aprēķina, reizinot ar 1,2 izmantotajās vai attiecīgajās kategorijās iekļauto produktu “faktisko iekšzemes piegāžu” kopsummu, kā tās definētas Regulas (EK) Nr. 1099/2008 C pielikuma  3.2.2.11. punktā. Starptautiskos kuģu bunkurus aprēķinos neiekļauj.”;

               6) direktīvas II pielikuma otro daļu aizstāj ar šādu:

               Iekšzemes patēriņš ir to faktisko bruto iekšzemes piegāžu kopsumma, kas definētas Regulas (EK) Nr. 1099/2008 C pielikuma 3.2.2.11. punktā, ko veido tikai šādi produkti: benzīns, aviācijas benzīns, benzīna tipa reaktīvā degviela (ligroīna tipa reaktīvā degviela vai JP4), petrolejas tipa reaktīvā degviela, cita veida petroleja, gāzeļļa/dīzeļdegviela (destilēta degvieleļļa), degvieleļļa (ar augstu un zemu sēra saturu), kā tie definēti Regulas (EK) Nr. 1099/2008 A pielikuma 3.4. punktā.”;

               7) direktīvas III pielikuma sestās daļas a) punktu aizstāj ar šādu:

               “a) iekļaut visus pārējos krājumus, ko veido naftas produkti, kuri uzskaitīti Regulas (EK) Nr. 1099/2008 A pielikuma 3.4. punktā, un aprēķināt to jēlnaftas ekvivalentu, attiecīgos daudzumus reizinot ar koeficientu 1,065, vai”;

               8) direktīvas I pielikumu aizstāj ar tekstu šīs direktīvas pielikumā.

               2. pants

               1.Dalībvalstis vēlākais [vienu gadu pēc šīs direktīvas pieņemšanas]  pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.

               Dalībvalstis piemēro minētos noteikumus no 2020. gada 1. janvāra.

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 19.10.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 265, 9.10.2009., 9. lpp.

                     (2)

                        Komisijas dienestu darba dokuments “Vidusposma novērtējums par Padomes Direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves (SWD(2017) 439 final).

                     (3)

                        Eiropas Parlamenta un Padomes 2008. gada 22. oktobra Regula (EK) Nr. 1099/2008 par enerģētikas statistiku (OV L 304, 14.11.2008., 1. lpp.).

                     (4)

                        OV C 369, 17.12.2011., 14. lpp.

    ---documentbreak---

               “I PIELIKUMS

               IMPORTĒTO NAFTAS PRODUKTU DAUDZUMU JĒLNAFTAS EKVIVALENTA APRĒĶINĀŠANAS METODE

               Direktīvas 3. pantā minēto importēto naftas produktu daudzumu jēlnaftas ekvivalentu dalībvalstis aprēķina ar šādu metodi.

               1) summē Regulas (EK) Nr. 1099/2008
                  1
                A pielikuma 3.4. punktā definētās jēlnaftas, dabasgāzes kondensātu (NGL), naftas rafinēšanas rūpnīcu izejvielu un citu ogļūdeņražu tīrā importa daudzumus un iegūto summu koriģē, lai ņemtu vērā krājumu izmaiņas. No iegūtā rezultāta atskaita vienu no šādiem ligroīna ražīguma rādītājiem:

               - 4 %;

               - ligroīna ražīguma vidējais līmenis;

               - ligroīna faktiskais neto patēriņš.

               2) summē Regulas (EK) Nr. 1099/2008 A pielikuma 3.4. punktā definēto visu citu naftas produktu tīrā importa daudzumus, iegūto summu koriģē, lai ņemtu vērā krājumu izmaiņas, un pareizina ar koeficientu 1,065.

               No 1. un 2. punkta izrietošo rezultātu summa ir jēlnaftas ekvivalents.

               Starptautiskos kuģu bunkurus aprēķinos neiekļauj.”

                     (1)

                        As modified by Commission Regulation (EU) 2017/2010 of 9 November 2017.


title: KOMISIJAS ĪSTENOŠANAS DIREKTĪVA (ES) …/… ar ko attiecībā uz prasībām, kuras Rhynchophorus ferrugineus (Olivier) sakarā tiek piemērotas atsevišķu palmu ģinšu vai sugu pavairošanas materiālam, groza Komisijas Direktīvu 93/49/EEK

text:
               KOMISIJAS ĪSTENOŠANAS DIREKTĪVA (ES) …/…

               (21.3.2018),

               ar ko attiecībā uz prasībām, kuras Rhynchophorus ferrugineus (Olivier) sakarā tiek piemērotas atsevišķu palmu ģinšu vai sugu pavairošanas materiālam, groza Komisijas Direktīvu 93/49/EEK

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Padomes 1998. gada 20. jūlija Direktīvu 98/56/EK par dekoratīvo augu pavairošanas materiāla tirdzniecību
                  1
               , un jo īpaši tās 5. panta 5. punktu,

               tā kā:

               (1)Rhynchophorus ferrugineus (Olivier) ir konstatēts lielākajā daļā apdraudēto Savienības teritoriju un ir secināts, ka šis kaitīgais organisms tagad ir sastopams nozīmīgā daļā Savienības teritorijas. Tāpēc par ārkārtas pasākumiem attiecībā uz Rhynchophorus ferrugineus (Olivier) pieņemtais Komisijas Lēmums 2007/365/EK
                  2
                ir atcelts ar Lēmumu (ES) C(2018)1607
                  3
                [Publikāciju birojam lūgums norādīt numuru lēmumam, ar kuru atceļ Lēmumu 2007/365/EK par ārkārtas pasākumiem, kas vajadzīgi, lai novērstu Rhynchophorus ferrugineus (Olivier) ievešanu un izplatīšanos Kopienā...].

               (2)Rhynchophorus ferrugineus (Olivier) izraisa nopietnus bojājumus palmu dzimtas saimnieksugu augiem, izņemot augus, kuru stumbra pamatnes diametrs ir mazāks par 5 cm.

               (3)Minētie augi ir sastopami daudzviet Savienībā, kur tos stāda lielās platībās dekoratīviem mērķiem, un kur tiem ir liela vidiska un ekonomiska nozīme.

               (4)Tāpēc ir lietderīgi noteikt īpašas prasības, lai nodrošinātu tādu atsevišķu palmu ģinšu un sugu pavairošanas materiāla kvalitāti, kuras ir Savienībā visbiežāk tirgotās ģintis un sugas un kurām šādu prasību nepiemērošanas gadījumā ir risks tikt inficētām ar minēto kaitīgo organismu. Šajās prasībās būtu jāiekļauj specifiski augšanas vai apstrādes nosacījumi attiecībā uz minēto materiālu, kā arī nosacījums par Rhynchophorus ferrugineus (Olivier) neesību.

               (5)Komisijas Direktīva 93/49/EEK tāpēc būtu attiecīgi jāgroza.

               (6)Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO DIREKTĪVU.

               1. pants
               Komisijas Direktīvas 93/49/EEK grozījums

               Komisijas Direktīvu 93/49/EEK groza šādi:

               1)pievieno šādu 3.a pantu:

               “3.a pants

               Pielikumā minēto palmu (Palmae) ģinšu un sugu augu, kuru stumbra pamatnes diametrs pārsniedz 5 cm, pavairošanas materiāls atbilst vienai no šādām prasībām:

               a)tas visā dzīves ciklā audzēts apgabalā, kas pēc atbildīgās valsts iestādes atzinuma saskaņā ar attiecīgajiem fitosanitāro pasākumu starptautiskajiem standartiem ir brīvs no Rhynchophorus ferrugineus (Olivier);

               b)tas divus gadus pirms tirdzniecības audzēts Savienības vietā, kas ir visā pilnībā fiziski aizsargāta pret Rhynchophorus ferrugineus (Olivier) ievešanu, vai Savienības vietā, kurā ir piemērotas atbilstošas profilaktiskas apstrādes attiecībā uz šo kaitīgo organismu. Vismaz reizi četros mēnešos tam veic vizuālas pārbaudes, kas apliecina, ka minētais materiāls ir brīvs no Rhynchophorus ferrugineus (Olivier).

               Šo pantu piemēro, neskarot atbilstoši Direktīvas 2000/29/EK 2. panta 1. punkta h) apakšpunktam un 5. panta 3. punktam pieņemtos noteikumus par aizsargājamām zonām.”;

               2)pielikumu groza saskaņā ar šīs direktīvas pielikumu.

               2. pants
               Transponēšana

               1)Dalībvalstis vēlākais līdz 2018. gada 30. septembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu, kā arī minēto noteikumu un šīs direktīvas atbilstības tabulu.

               Tās šos noteikumus piemēro no 2018. gada 1. oktobra.

               Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2)Dalībvalstis dara Komisijai zināmus to valsts tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants
               Stāšanās spēkā

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants
               Adresāti

               Šī direktīva ir adresēta dalībvalstīm.

               Briselē, 21.3.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 226, 13.8.1998., 16. lpp.

                     (2)

                        Komisijas 2007. gada 25. maija Lēmums 2007/365/EK par ārkārtas pasākumiem, kas vajadzīgi, lai novērstu Rhynchophorus ferrugineus (Olivier) ievešanu un izplatīšanos Kopienā (OV L 139, 31.5.2007., 24. lpp.).

                     (3)

                        [Publikāciju birojam lūgums norādīt nosaukumu un atsauci lēmumam, ar kuru atceļ Lēmumu 2007/365/EK par ārkārtas pasākumiem, kas vajadzīgi, lai novērstu Rhynchophorus ferrugineus (Olivier) ievešanu un izplatīšanos Kopienā...].

    ---documentbreak---

               PIELIKUMS

               Pielikuma tabulā pēc ieraksta “Narcissus L.” iekļauj šādu ierakstu:

                        Ģintis vai sugas

                        Specifiski kaitīgi organismi un slimības

                        “−
                              Palmae, attiecībā uz šādām ģintīm un sugām

                        −
                              Areca catechu L.

                        −
                              Syagrus romanzoffiana (Cham.) Glassman

                        −
                              Arenga pinnata (Wurmb) Merr.

                        −
                              Bismarckia Hildebr. & H.Wendl.

                        −
                              Borassus flabellifer L.

                        −
                              Brahea armata S. Watson

                        −
                              Brahea edulis H.Wendl.

                        −
                              Butia capitata (Mart.) Becc.

                        −
                              Calamus merrillii Becc.

                        −
                              Caryota maxima Blume

                        −
                              Caryota cumingii Lodd. ex Mart.

                        −
                              Chamaerops humilis L.

                        −
                              Cocos nucifera L.

                        −
                              Corypha utan Lam.

                        −
                              Copernicia Mart.

                        −
                              Elaeis guineensis Jacq.

                        −
                              Howea forsteriana Becc.

                        −
                              Jubaea chilensis (Molina) Baill.

                        −
                              Livistona australis C. Martius

                        −
                              Livistona decora (W. Bull) Dowe

                        −
                              Livistona rotundifolia (Lam.) Mart.

                        −
                              Metroxylon sagu Rottb.

                        −
                              Roystonea regia (Kunth) O.F. Cook

                        −
                              Phoenix canariensis Chabaud

                        −
                              Phoenix dactylifera L.

                        −
                              Phoenix reclinata Jacq.

                        −
                              Phoenix roebelenii O'Brien

                        −
                              Phoenix sylvestris (L.) Roxb.

                        −
                              Phoenix theophrasti Greuter

                        −
                              Pritchardia Seem. & H.Wendl.

                        −
                              Ravenea rivularis Jum. & H.Perrier

                        −
                              Sabal palmetto (Walter) Lodd. ex Schult. & Schult.f.

                        −
                              Trachycarpus fortunei (Hook.) H. Wendl.

                        −
                              Washingtonia H. Wendl.

                        Kukaiņi, ērces un nematodes visās attīstības stadijās

                        −
                              Rhynchophorus ferrugineus (Olivier)”


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažiem kondensatoriem paredzētos dielektriskos keramikas materiālos uz svina cirkonāta titanāta (PZT) bāzes

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem svina lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu izmantošanu elektriskās un elektroniskās iekārtās. Tā stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā. Patlaban ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija vai vēlāka datuma to piemēros arī bis(2-etilheksil)ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem jeb lietojumiem paredzēti elektrisko un elektronisko ierīču (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nevājina Regulā (EK) Nr. 1907/2006
                  2
                paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: likvidēšana vai aizvietošana, mainot konstrukciju vai materiālus un detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; vai aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem lietojumiem, III un IV pielikuma sarakstos iekļauj ar atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta 3. punktā un V pielikumā ir noteikta pieteikumu iesniegšanas procedūra, kuru piemēro, lai atbrīvojumu piešķirtu, pagarinātu vai anulētu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma noteikumiem ir saņēmusi daudzus
                  3
                uzņēmumu pieprasījumus gan piešķirt jaunus atbrīvojumus, gan pagarināt spēkā esošo atbrīvojumu termiņu.

               Patlaban III pielikuma 7.(c)-IV atbrīvojums atļauj svinu izmantot tādu dielektrisko keramikas materiālu sastāvā uz svina cirkonāta titanāta (PZT) bāzes, kas paredzēti kondensatoriem, kuri ir integrālshēmu vai diskrēto pusvadītāju ierīču daļa. Komisija 2015. gada janvārī ir saņēmusi vienu pieteikumu par šā atbrīvojuma pagarināšanu. Lai gan 7.(c)-IV atbrīvojuma sākotnējais beigu termiņš bija 2016. gada 21. jūlijs, saskaņā ar RoHS direktīvas prasībām (5. panta 5. punkta otrā daļa) to turpina piemērot līdz brīdim, kad Komisija ir pieņēmusi lēmumu par pagarināšanas pieteikumu.

               Lai atbrīvojuma pieteikumu izvērtētu, Komisija organizēja minētā pieteikuma tehnisko un zinātnisko novērtējumu, kā arī sarīkoja astoņas nedēļas ilgu atvērta tipa tiešsaistes apspriešanos ar ieinteresētajām personām
                  4
                — tajā tika saņemts viens pienesums.

               Galīgais ziņojums par pieteikuma novērtējumu tika publicēts
                  5
               ; ieinteresētajām personām par to ir ticis paziņots.

               Pēc tam Komisija rakstveidā (tā bija nolemts iepriekšējā sanāksmē) apspriedās ar dalībvalstu ekspertu grupu, kas nodarbojas ar RoHS 2 direktīvas deleģētajiem aktiem
                  6
               . Eksperti atbalstīja Komisijas iesniegto tiesību akta projektu, lai gan lielākā daļa dalībnieku sanāksmē neizteicās. Saskaņā ar labāka regulējuma pamatnostādnēm deleģētās direktīvas projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemti trīs komentāri: divos tiesību akta projekts tika atbalstīts, un vienā tika iztirzāts jautājums par 8., 9. un 11. kategorijas atbrīvojumu dažādajiem beigu termiņiem saskaņā ar 5. panta 2. punktu. Šo komentāru ņēma vērā un juridiskās skaidrības labad deleģētās direktīvas projektu attiecīgi grozīja. Tika veikti visi 5. panta 3.–7. punktā paredzētie pasākumi attiecībā uz atbrīvojumiem no vielu lietojuma ierobežojumiem
                  7
               . Par visām darbībām tika paziņots Padomei un Eiropas Parlamentam.

               Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.

               ·Keramikas kondensatori ir integrālshēmu vai diskrēto pusvadītājierīču daļa, un tajos izmanto dielektriskos keramikas materiālus uz svina cirkonāta titanāta (PZT) bāzes.

               ·Svinu saturošiem PZT keramikas materiāliem piemīt spēcīgs pjezoelektriskais efekts, liela dielektriskā konstante, piroelektriskas un ferroelektriskas īpašības.  Patlaban svina pilnīga aizstāšana vai likvidēšana nav zinātniski un tehniski realizējama.

               1.–7. un 10. kategorijas sakarībā veiktā izvērtējuma rezultāti liecina, ka ar III pielikuma 7.(c)-IV atbrīvojumu saistītais pieprasījums atbilst vismaz vienam no attiecīgajiem 5. panta 1. punkta a) apakšpunkta kritērijiem. Tā kā uzticamu alternatīvu, kuras varētu izmantot attiecīgajos lietojumos, patlaban tirgū nav un tuvākajā laikā nebūs, ir pamatoti atbrīvojumu pagarināt līdz 2021. gada 21. jūlijam; uzticami aizstājēji vēl nav pieejami, tāpēc šajā laikposmā nav gaidāma aizstāšanas izraisīta negatīva sociālekonomiska ietekme. Tāpat nav gaidāms, ka piešķirtais atbrīvojuma termiņš nelabvēlīgi ietekmēs inovāciju, savukārt īsāka termiņa noteikšana varētu nozarei radīt nevajadzīgu administratīvo slogu.

               Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts 5. panta 2. punktā. Konkrētais atbrīvojums nevājina Regulā (EK) Nr. 1907/2006 (REACH) noteikto vides un veselības aizsardzību saskaņā ar Direktīvas 2011/65/ES 5. pantu.

               3.DELEĢĒTĀ AKTA JURIDISKIE ASPEKTI

               Deleģētā direktīva piešķir atbrīvojumu no Direktīvas 2011/65/ES 4. panta 1. punktā noteiktajiem ierobežojumiem, un šis atbrīvojums, kas jāiekļauj minētās direktīvas III pielikumā, atļauj svinu izmantot specifiskos lietojumos.

               Instruments ir deleģētā direktīva, kā to paredz Direktīva 2011/65/ES un konkrēti tās 5. panta 1. punkta a) apakšpunkta prasības.

               Deleģētās direktīvas mērķis ir sekmēt cilvēka veselības un vides aizsardzību un salāgot attiecīgos nosacījumus, lai nodrošinātu iekšējā tirgus funkcionēšanu elektrisko un elektronisko iekārtu nozarē, proti, atļaut konkrētos lietojumos izmantot citādi aizliegtas vielas saskaņā ar RoHS 2 direktīvas noteikumiem un nosacījumiem un tās izveidoto procedūru par to, kā III un IV pielikums pielāgojams zinātnes un tehnikas attīstībai.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (16.11.2018),

               ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažiem kondensatoriem paredzētos dielektriskos keramikas materiālos uz svina cirkonāta titanāta (PZT) bāzes

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās un jo īpaši tās 5. panta 1. punkta a) apakšpunktu
                  8
               ,

               tā kā:

               (1)
                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Šo prasību nepiemēro Direktīvas 2011/65/ES III pielikumā uzskaitītajiem lietojumiem.

               (2)
                     Dažādās elektrisko un elektronisko ierīču kategorijas, kam piemēro Direktīvu 2011/65/ES (1.–11. kategorija), ir uzskaitītas minētās direktīvas I pielikumā.

               (3)
                     Svins ir Direktīvas 2011/65/ES II pielikumā minēta ierobežota izmantojuma viela. Tomēr svina izmantošana tādu dielektrisko keramikas materiālu sastāvā uz svina cirkonāta titanāta (PZT) bāzes, kas paredzēti kondensatoriem, kuri ir integrālshēmu vai diskrēto pusvadītājierīču daļa, tika atbrīvota no ierobežojuma un pašlaik ir iekļauta minētās direktīvas III pielikuma 7.(c)-IV ierakstā. Šā atbrīvojuma beigu termiņš bija 2016. gada 21. jūlijs.

               (4)
                     Komisija pieteikumu par šā atbrīvojuma pagarināšanu saņēma pirms 2015. gada 21. janvāra saskaņā ar Direktīvas 2011/65/ES 5. panta 5. punktu. Atbrīvojums ir spēkā līdz brīdim, kad ir pieņemts lēmums par konkrēto lietojumu.

               (5)
                     Keramiskajos kondensatoros, kas ir integrālshēmu vai diskrēto pusvadītājierīču daļa, tiek izmantoti dielektriskie keramikas materiāli uz svina cirkonāta titanāta (PZT) bāzes. Svinu saturošiem PZT keramikas materiāliem piemīt spēcīgs pjezoelektriskais efekts, liela dielektriskā konstante, piroelektriskas un ferroelektriskas īpašības.

               (6)
                     Šādos kondensatoros svina pilnīga aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Atbrīvojums nevājina Eiropas Parlamenta un Padomes Regulā (EK) Nr. 1907/2006
                  9
                noteikto vides un veselības aizsardzību. Tāpēc atbrīvojums attiecībā uz svina izmantošanu tādu dielektrisko keramikas materiālu sastāvā uz svina cirkonāta titanāta (PZT) bāzes, kas paredzēti kondensatoriem, kuri ir integrālshēmu vai diskrēto pusvadītājierīču daļa, būtu jāpagarina.

               (7)
                     Tā kā attiecīgajiem lietojumiem tirgū ne pašlaik, ne tuvākajā nākotnē nav un nebūs pieejamas uzticamas alternatīvas, atbrīvojumu attiecībā uz 1.–7. un 10. kategoriju vajadzētu pagarināt uz ne vairāk kā pieciem gadiem līdz 2021. gada 21. jūlijam. Ņemot vērā uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

               (8)
                     Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punkta otrajā daļā. Skaidrības labad minētās direktīvas III pielikumā būtu jānorāda atbrīvojumu derīguma termiņi.

               (9)
                     Tāpēc būtu attiecīgi jāgroza Direktīva 2011/65/ES,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza saskaņā ar šīs direktīvas pielikumu.

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datuma, kas ir 12 mēnešus pēc dienas, kad šī direktīva stājas spēkā + 1 diena].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 16.11.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 174, 1.7.2011., 88. lpp.

                     (2)

                        OV L 396, 30.12.2006., 1. lpp.

                     (3)

                        Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm

                     (4)

                  Apspriešanās laikposms
                  : no 21.8.2015. līdz 16.10.2015.

                     (5)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (6)

                        Apspriešanās rakstveidā noritēja no 2017. gada 27. aprīlim līdz 18. maijam.

                     (7)

                        Vajadzīgo administratīvo posmu saraksts ir pieejams
                  Komisijas tīmekļa vietnē
                  . Tas, kādā procedūras posmā ir katra deleģētā akta projekts, ir redzams Deleģēto aktu starpiestāžu reģistrā:
                  https://webgate.ec.europa.eu/regdel/#/home
                  .

                     (8)

                        OV L 174, 1.7.2011., 88. lpp.

                     (9)

                        Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.)

    ---documentbreak---

               PIELIKUMS

               Direktīvas III pielikumā ierakstu 7.(c)-IV aizstāj ar šādu:

                        “7(c)-IV

                        Svins tādu dielektrisko keramikas materiālu sastāvā uz svina cirkonāta titanāta (PZT) bāzes, kas paredzēti kondensatoriem, kuri ir integrālshēmu vai diskrēto pusvadītājierīču daļa

                        Zaudē spēku:

                        –2021. gada 21. jūlijā attiecībā uz 1.–7. un 10. kategoriju;

                        –2021. gada 21. jūlijā attiecībā uz 8. un 9. kategoriju, izņemot attiecībā uz in vitro diagnostikas medicīniskajām ierīcēm un rūpnieciskajiem monitoringa un kontroles instrumentiem;

                        –2023. gada 21. jūlijā attiecībā uz 8. kategorijas in vitro diagnostikas medicīniskajām ierīcēm;

                        –2024. gada 21. jūlijā attiecībā uz 9. kategorijas rūpnieciskajiem monitoringa un kontroles instrumentiem un attiecībā uz 11. kategoriju.”


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai par vara leģētājelementu

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem svina lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu izmantošanu elektriskās un elektroniskās iekārtās. Tā stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā. Patlaban ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija to piemēros arī bis(2-etilheksil)ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem jeb lietojumiem paredzēti elektrisko un elektronisko iekārtu (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nevājina Regulā (EK) Nr. 1907/2006
                  2
                paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: likvidēšana vai aizvietošana, mainot konstrukciju vai materiālus un detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem lietojumiem, III un IV pielikuma sarakstos iekļauj ar atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta 3. punktā un V pielikumā ir noteikta pieteikumu iesniegšanas procedūra, kuru piemēro, lai atbrīvojumu piešķirtu, pagarinātu vai anulētu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma noteikumiem ir saņēmusi daudzus
                  3
                uzņēmumu pieprasījumus gan piešķirt jaunus atbrīvojumus, gan pagarināt spēkā esošo atbrīvojumu termiņu.

               Patlaban III pielikuma 6(c) atbrīvojums atļauj svinu izmantot par leģētājelementu varā, kurā ir līdz 4 masas % svina. Komisija 2014. gada novembrī un decembrī un 2015. gada janvārī ir saņēmusi sešus pieteikumus par šā atbrīvojuma pagarināšanu. Lai gan 6(c) atbrīvojuma beigu termiņš attiecībā uz 1.–7. un 10. kategoriju
                  4
                bija 2016. gada 21. jūlijs, saskaņā ar RoHS direktīvas prasībām (5. panta 5. punkta otrā daļa) atbrīvojumu turpina piemērot tik ilgi, līdz Komisija ir pieņēmusi lēmumu par pagarināšanas pieteikumu.

               Lai atbrīvojuma pieteikumu izvērtētu, Komisija organizēja minētā pieteikuma tehnisko un zinātnisko novērtējumu, kā arī sarīkoja astoņas nedēļas ilgu atvērta tipa tiešsaistes apspriešanos ar ieinteresētajām personām
                  5
                 tajā tika saņemti divpadsmit pienesumi.

               Galīgais ziņojums par pieteikuma novērtējumu tika publicēts
                  6
               ; ieinteresētajām personām par to ir ticis paziņots.

               2016. gada 15. decembrī notika sanāksme, kurā Komisija apspriedās ar dalībvalstu ekspertu grupu RoHS 2 deleģēto aktu jautājumos un savu nostāju pauda pieteikuma iesniedzēji un visvairāk skartās ieinteresētās personas. Eksperti atbalstīja Komisijas iesniegto tiesību akta projektu, lai gan lielākā daļa dalībnieku sanāksmē nepiedalījās vai neizteicās. Saskaņā ar labāka regulējuma pamatnostādnēm deleģētās direktīvas projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemti trīs komentāri, no tiem divi atbalstīja tiesību akta projektu un trešais saturēja papildu informāciju. Tika veikti visi 5. panta 3.–7. punktā paredzētie pasākumi attiecībā uz atbrīvojumiem no vielu lietojuma ierobežojumiem. Tā kā vienlaikus bija iesniegti daudzi atbrīvojuma pieprasījumi un ņemot vērā saistītās administratīvās prasības, Komisijas lēmumpieņemšanas procedūrā ir izmantots 5. panta 5. punktā paredzētais alternatīvais termiņš. Par visām darbībām tika paziņots Padomei un Eiropas Parlamentam.

               Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.

               Svins vara sakausējumu struktūrā sastopams sīku ieslēgumu veidā. Tas darbojas kā skaidlauzis un kā smērviela. Tas piešķir vara sakausējumiem labu mašīnapstrādājamību un ļauj gatavajām detaļām iemantot noteiktas īpašības, piemēram, elektrovadītspēju, slīdspēju (daļām, kurām ir cieši piegulošas slīdvirsmas) un izturību pret koroziju.

               Dažos lietojumos ir pieejami bezsvina aizstājēji. Tomēr alternatīvu izmantošana patlaban prasa pielāgot automatizētās apstrādes procesu, un tāpēc to piemērošanas iespējas citos lietojumos ir ierobežotas. Pašreizējie pētījumi liecina, ka ar bezsvina alternatīvām saistītās mašīnapstrādājamības grūtības vismaz dažos lietojumos varētu tikt pārvarētas tālākā nākotnē.

               Tādējādi līdz 4 masas % svina saturošu vara sakausējumu alternatīvas patlaban nevar uzskatīt par zinātniski vai tehniski realizējamām. Lai atbrīvojuma jomu varētu sašaurināt līdz specifiskākiem lietojumiem, ir vajadzīgi turpmāki pētījumi.

               1.–7. un 10. kategorijas sakarībā veiktā izvērtējuma rezultāti liecina, ka ar III pielikuma 6(c) atbrīvojumu saistītais pieprasījums atbilst vismaz vienam no attiecīgajiem 5. panta 1. punkta a) apakšpunkta kritērijiem. Tiek piedāvāts atbrīvojumu piešķirt pašreizējā redakcijā uz pieciem gadiem no dienas, kad spēku zaudē iepriekšējais atbrīvojums, un tādējādi padarīt iespējamu visaptverošu piegādes ķēdes inventarizāciju, lai nākamajā pārskatīšanas reizē atbrīvojuma jomu varētu sašaurināt. Uzticami aizstājēji vēl nav pieejami, tāpēc minētajā atbrīvojuma laikposmā nav gaidāma aizstāšanas izraisīta negatīva sociālekonomiska ietekme. Tāpat nav gaidāma nelabvēlīga ietekme uz inovāciju.

               Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts 5. panta 2. punktā. Konkrētais atbrīvojums nevājina Regulā (EK) Nr. 1907/2006 (REACH) noteikto vides un veselības aizsardzību saskaņā ar Direktīvas 2011/65/ES 5. pantu.

               3.DELEĢĒTĀ AKTA JURIDISKIE ASPEKTI

               Deleģētā direktīva piešķir atbrīvojumu no Direktīvas 2011/65/ES 4. panta 1. punktā noteiktajiem ierobežojumiem, un šis atbrīvojums, kas jāiekļauj minētās direktīvas III pielikumā, atļauj svinu izmantot specifiskos lietojumos.

               Instruments ir deleģētā direktīva, kā to paredz Direktīva 2011/65/ES un konkrēti tās 5. panta 1. punkta a) apakšpunkta prasības.

               Deleģētās direktīvas mērķis ir sekmēt cilvēka veselības un vides aizsardzību un salāgot attiecīgos nosacījumus, lai nodrošinātu iekšējā tirgus funkcionēšanu elektrisko un elektronisko iekārtu nozarē, proti, atļaut konkrētos lietojumos izmantot citādi aizliegtas vielas saskaņā ar RoHS 2 direktīvas noteikumiem un nosacījumiem un tās izveidoto procedūru par to, kā III un IV pielikums pielāgojams zinātnes un tehnikas attīstībai.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (1.3.2018),

               ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai par vara leģētājelementu

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās
                  7
                un jo īpaši tās 5. panta 1. punkta a) apakšpunktu,

               tā kā:

               (1)
                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu svinu.

               (2)
                     Direktīvas 2011/65/ES III pielikuma 6(c) atbrīvojums atļauj līdz 2016. gada 21. jūlijam izmantot svinu par leģētājelementu varā, kurā ir līdz 4 masas % svina. Komisija pieteikumu par šā atbrīvojuma pagarināšanu attiecībā uz 1.–7. un 10. kategoriju saņēma pirms 2015. gada 21. janvāra saskaņā ar Direktīvas 2011/65/ES 5. panta 5. punktu.

               (3)
                     Svins vara sakausējumos darbojas kā skaidlauzis un kā smērviela, piešķir tiem labu mašīnapstrādājamību un ļauj gatavajām detaļām iemantot noteiktas īpašības, piemēram, izturību pret koroziju.

               (4)
                     Patlaban līdz 4 masas % svina saturošu vara sakausējumu izmantošanas alternatīvas nevar uzskatīt par zinātniski vai tehniski realizējamām. Tāpēc ir lietderīgi atbrīvojumu pagarināt uz pieciem gadiem no dienas, kad spēku zaudē iepriekšējais atbrīvojums, un tādējādi padarīt iespējamu visaptverošu piegādes ķēdes inventarizāciju.

               (5)
                     Attiecībā uz 1.–7. un 10. kategoriju atbrīvojums būtu jāpagarina līdz 2021. gada 21. jūlijam, lai būtu iespējams veikt visaptverošu piegādes ķēdes inventarizāciju un nākamajā pārskatīšanas reizē sašaurināt atbrīvojuma darbības jomu. Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punktā.

               (6)
                     Tāpēc būtu attiecīgi jāgroza Direktīva 2011/65/ES,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza saskaņā ar šīs direktīvas pielikumu

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datuma, kas ir 12 mēnešus pēc dienas, kad šī direktīva stājas spēkā + 1 diena].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 1.3.2018

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 174, 1.7.2011., 88. lpp.

                     (2)

                        OV L 396, 30.12.2006., 1. lpp.

                     (3)

                        Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Konkrēti šīs kategorijas ir: 1 – lielgabarīta mājsaimniecības ierīces; 2 – mazgabarīta mājsaimniecības ierīces; 3 – IT un sakaru iekārtas; 4 – patērētāju iekārtas; 5 – apgaismes iekārtas; 6 – elektriskie un elektronikas instrumenti; 7 – rotaļlietas, izklaides un sporta aprīkojums; 10 – tirdzniecības automāti. Visas EEI kategorijas ir uzskaitītas RoHS direktīvas I pielikumā.

                     (5)

                  Apspriešanās laikposms
                  : no 21.8.2015. līdz 16.10.2015.

                     (6)

                        https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/.

                     (7)

                        OV L 174, 1.7.2011., 88. lpp.

    ---documentbreak---

               PIELIKUMS

               Direktīvas 2011/65/ES III pielikumā 6(c) atbrīvojumu aizstāj ar šādu:

                        “6(c)

                        Vara sakausējums, kurā ir līdz 4 masas % svina

                        Zaudē spēku:

                        2021. gada 21. jūlijā attiecībā uz 1.–7. un 10. kategoriju;

                        2021. gada 21. jūlijā attiecībā uz 8. un 9. kategoriju, izņemot medicīniskās ierīces in vitro diagnostikai un rūpnieciskā monitoringa un kontroles instrumentus;

                        2023. gada 21. jūlijā attiecībā uz 8. kategorijas medicīniskajām ierīcēm in vitro diagnostikai;

                        2024. gada 21. jūlijā attiecībā uz 9. kategorijas rūpnieciskā monitoringa un kontroles instrumentiem un attiecībā uz 11. kategoriju”


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svinam atsevišķu diožu pārklājuma slānī

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem svina lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu izmantošanu elektriskās un elektroniskās iekārtās. Tā stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā. Patlaban ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija vai vēlāka datuma to piemēros arī bis(2-etilheksil)ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem jeb lietojumiem paredzēti elektrisko un elektronisko ierīču (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nevājina Regulā (EK) Nr. 1907/2006
                  2
                paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: likvidēšana vai aizvietošana, mainot konstrukciju vai materiālus un detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; vai aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem lietojumiem, III un IV pielikuma sarakstos iekļauj ar atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta 3. punktā un V pielikumā ir noteikta pieteikumu iesniegšanas procedūra, kuru piemēro, lai atbrīvojumu piešķirtu, pagarinātu vai anulētu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma noteikumiem ir saņēmusi daudzus
                  3
                uzņēmumu pieprasījumus gan piešķirt jaunus atbrīvojumus, gan pagarināt spēkā esošo atbrīvojumu termiņu.

               Patlaban III pielikuma 37. atbrīvojums atļauj svinu izmantot augstsprieguma diožu pārklājuma slānī uz cinka borāta stikla korpusa. Komisija 2015. gada janvārī ir saņēmusi divus pieteikumus par šā atbrīvojuma pagarināšanu. Lai gan 37. atbrīvojuma beigu termiņš attiecībā uz 1.–7. un 10. kategoriju
                  4
                bija 2016. gada 21. jūlijs, saskaņā ar RoHS direktīvas prasībām (5. panta 5. punkta otrā daļa) atbrīvojumu turpina piemērot tik ilgi, līdz Komisija ir pieņēmusi lēmumu par pagarināšanas pieteikumu.

               Lai atbrīvojuma pieteikumu izvērtētu, Komisija organizēja minētā pieteikuma tehnisko un zinātnisko novērtējumu, kā arī sarīkoja astoņas nedēļas ilgu atvērta tipa tiešsaistes apspriešanos ar ieinteresētajām personām
                  5
                — tajā tika saņemts viens pienesums.

               Galīgais ziņojums par pieteikuma novērtējumu tika publicēts
                  6
               ; ieinteresētajām personām par to ir ticis paziņots.

               Pēc tam Komisija rakstveidā (tā bija nolemts iepriekšējā sanāksmē) apspriedās ar dalībvalstu ekspertu grupu, kas nodarbojas ar RoHS 2 direktīvas deleģētajiem aktiem
                  7
               . Eksperti atbalstīja Komisijas iesniegto tiesību akta projektu, lai gan lielākā daļa dalībnieku sanāksmē neizteicās. Saskaņā ar labāka regulējuma pamatnostādnēm deleģētās direktīvas projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemti trīs tiesību akta projektu atbalstoši komentāri. Tika veikti visi 5. panta 3.–7. punktā paredzētie pasākumi attiecībā uz atbrīvojumiem no vielu lietojuma ierobežojumiem
                  8
               . Par visām darbībām tika paziņots Padomei un Eiropas Parlamentam.

               Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.

               ·Augstsprieguma diodes var izturēt pat vairākus kilovoltus lielu caursites spriegumu, un to nav iespējams panākt ar parastajiem diožu blokiem. Turklāt šo diožu specifiskā konstrukcija nodrošina mikroshēmas hermetizāciju. Diodes izmanto IT un telekomunikāciju ierīču ārējos barošanas avotos un automobiļos.

               ·Diožu ražošanas procesā stikla lodītēs esošais svins izšķīst pārklāšanas šķīdumā, tāpēc pārklājuma slānis satur aptuveni 2,5 % svina. Tas nozīmē, ka svinu nepievieno ar nodomu, bet gan tas rodas kontaminācijā ar svinu saturošu stiklu.

               ·Patlaban nav zinātniski un tehniski iespējams izvairīties no augstsprieguma diožu pārklājuma slāņa kontaminācijas.

               1.–7. un 10. kategorijas sakarībā veiktā izvērtējuma rezultāti liecina, ka ar III pielikuma 37. atbrīvojumu saistītais pieprasījums atbilst vismaz vienam no attiecīgajiem 5. panta 1. punkta a) apakšpunkta kritērijiem. Tā kā attiecīgajos lietojumos nav iespējams izvairīties no kontaminācijas ar svinu, ir pamatoti atbrīvojumu pagarināt līdz 2021. gada 21. jūlijam; uzticami aizstājēji vēl nav pieejami, tāpēc šajā laikposmā nav gaidāma aizstāšanas izraisīta negatīva sociālekonomiska ietekme. Tāpat atbrīvojuma laikposmā nav gaidāma nelabvēlīga ietekme uz inovāciju. Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts 5. panta 2. punktā. Konkrētais atbrīvojums nevājina Regulā (EK) Nr. 1907/2006 (REACH) noteikto vides un veselības aizsardzību saskaņā ar Direktīvas 2011/65/ES 5. pantu.

               3.DELEĢĒTĀ AKTA JURIDISKIE ASPEKTI

               Deleģētā direktīva piešķir atbrīvojumu no Direktīvas 2011/65/ES 4. panta 1. punktā noteiktajiem ierobežojumiem, un šis atbrīvojums, kas jāiekļauj minētās direktīvas III pielikumā, atļauj svinu izmantot specifiskos lietojumos.

               Instruments ir deleģētā direktīva, kā to paredz Direktīva 2011/65/ES un konkrēti tās 5. panta 1. punkta a) apakšpunkta prasības.

               Deleģētās direktīvas mērķis ir sekmēt cilvēka veselības un vides aizsardzību un salāgot attiecīgos nosacījumus, lai nodrošinātu iekšējā tirgus funkcionēšanu elektrisko un elektronisko iekārtu nozarē, proti, atļaut konkrētos lietojumos izmantot citādi aizliegtas vielas saskaņā ar RoHS 2 direktīvas noteikumiem un nosacījumiem un tās izveidoto procedūru par to, kā III un IV pielikums pielāgojams zinātnes un tehnikas attīstībai.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (16.11.2018),

               ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svinam atsevišķu diožu pārklājuma slānī

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās un jo īpaši tās 5. panta 1. punkta a) apakšpunktu
                  9
               ,

               tā kā:

               (1)
                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Šo prasību nepiemēro Direktīvas 2011/65/ES III pielikumā uzskaitītajiem lietojumiem.

               (2)
                     Dažādās elektrisko un elektronisko ierīču kategorijas, kam piemēro Direktīvu 2011/65/ES (1.–11. kategorija), ir uzskaitītas minētās direktīvas I pielikumā.

               (3)
                     Svins ir Direktīvas 2011/65/ES II pielikumā minēta ierobežota izmantojuma viela. Tomēr svina izmantošana augstsprieguma diožu pārklājuma slānī uz cinka borāta stikla korpusa tika atbrīvota no ierobežojuma un pašlaik iekļauta minētās direktīvas III pielikuma 37. ierakstā. Atbrīvojuma beigu termiņš attiecībā uz 1.–7. un 10. kategoriju bija 2016. gada 21. jūlijs.

               (4)
                     Komisija pieteikumu par šā atbrīvojuma pagarināšanu saņēma pirms 2015. gada 21. janvāra saskaņā ar Direktīvas 2011/65/ES 5. panta 5. punktu. Atbrīvojums ir spēkā līdz brīdim, kad ir pieņemts lēmums par konkrēto lietojumu.

               (5)
                     Augstsprieguma diodes izmanto IT un telekomunikāciju iekārtu ārējos barošanas avotos un automobiļos. Augstsprieguma diožu ražošanas procesā stikla lodītēs esošais svins izšķīst pārklāšanas šķīdumā, tāpēc diožu pārklājuma slānis satur aptuveni 2,5 % svina. Tas nozīmē, ka svinu nepievieno ar nodomu, bet gan tas rodas kontaminācijā ar svinu saturošu stiklu.

               (6)
                     Nav zinātniski un tehniski iespējams izvairīties no augstsprieguma diožu pārklājuma slāņa kontaminācijas, un tirgū nav pieejamas uzticamas alternatīvas. Atbrīvojums nevājina Eiropas Parlamenta un Padomes Regulā (EK) Nr. 1907/2006
                  10
                noteikto vides un veselības aizsardzību. Tāpēc atbrīvojumu attiecībā uz svina izmantošanu augstsprieguma diožu pārklājuma slānī uz cinka borāta stikla korpusa attiecībā uz 1.–7. un 10. kategoriju vajadzētu pagarināt.

               (7)
                     Tā kā attiecīgajos lietojumos svina likvidēšana nav iespējama, t.i., nav iespējams izvairīties no kontaminācijas ar svinu, un tirgū vēl nav pieejamas uzticamas alternatīvas, atbrīvojumu attiecībā uz 1.–7. un 10. kategoriju vajadzētu pagarināt uz ne vairāk kā pieciem gadiem līdz 2021. gada 21. jūlijam. Ņemot vērā uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

               (8)
                     Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punkta otrajā daļā. Skaidrības labad minētās direktīvas III pielikumā būtu jānorāda atbrīvojumu derīguma termiņi.

               (9)
                     Tāpēc būtu attiecīgi jāgroza Direktīva 2011/65/ES,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza saskaņā ar šīs direktīvas pielikumu.

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datuma, kas ir 12 mēnešus pēc dienas, kad šī direktīva stājas spēkā + 1 diena].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 16.11.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 174, 1.7.2011., 88. lpp.

                     (2)

                        OV L 396, 30.12.2006., 1. lpp.

                     (3)

                        Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm

                     (4)

                        Konkrēti šīs kategorijas ir: 1. lielgabarīta mājsaimniecības ierīces; 2. mazgabarīta mājsaimniecības ierīces; 3. IT un sakaru iekārtas; 4. patērētāju iekārtas; 5. apgaismes iekārtas; 6. elektriskie un elektronikas instrumenti; 7. rotaļlietas, izklaides un sporta aprīkojums; 10. tirdzniecības automāti. Visas EEI kategorijas ir uzskaitītas RoHS direktīvas I pielikumā.

                     (5)

                  Apspriešanās laikposms
                  : no 21.8.2015. līdz 16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Apspriešanās rakstveidā noritēja no 2017. gada 27. aprīlim līdz 18. maijam.

                     (8)

                        Vajadzīgo administratīvo posmu saraksts ir pieejams
                  Komisijas tīmekļa vietnē
                  . Tas, kādā procedūras posmā ir katra deleģētā akta projekts, ir redzams Deleģēto aktu starpiestāžu reģistrā:
                  https://webgate.ec.europa.eu/regdel/#/home
                  .

                     (9)

                        OV L 174, 1.7.2011., 88. lpp.

                     (10)

                        Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.)

    ---documentbreak---

               PIELIKUMS

               Direktīvas III pielikumā 37. ierakstu aizstāj ar šādu:

                        “37

                        Svins augstsprieguma diožu pārklājuma slānī uz cinka borāta stikla korpusa

                        Zaudē spēku:

                        -2021. gada 21. jūlijā attiecībā uz 1.–7. un 10. kategoriju;

                        -2021. gada 21. jūlijā attiecībā uz 8. un 9. kategoriju, izņemot attiecībā uz in vitro diagnostikas medicīniskajām ierīcēm un rūpnieciskajiem monitoringa un kontroles instrumentiem;

                        -2023. gada 21. jūlijā attiecībā uz 8. kategorijas in vitro diagnostikas medicīniskajām ierīcēm;

                        -2024. gada 21. jūlijā attiecībā uz 9. kategorijas rūpnieciskajiem monitoringa un kontroles instrumentiem un attiecībā uz 11. kategoriju.”


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu kadmija un tā savienojumu izmantošanai elektriskajos kontaktos

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem kadmija lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu izmantošanu elektriskās un elektroniskās iekārtās. Tā stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā. Patlaban ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija vai vēlāka datuma to piemēros arī bis(2-etilheksil)ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem jeb lietojumiem paredzēti elektrisko un elektronisko ierīču (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nevājina Regulā (EK) Nr. 1907/2006
                  2
                paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: likvidēšana vai aizvietošana, mainot konstrukciju vai materiālus un detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; vai aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem lietojumiem, III un IV pielikuma sarakstos iekļauj ar atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta 3. punktā un V pielikumā ir noteikta pieteikumu iesniegšanas procedūra, kuru piemēro, lai atbrīvojumu piešķirtu, pagarinātu vai anulētu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma noteikumiem ir saņēmusi daudzus
                  3
                uzņēmumu pieprasījumus gan piešķirt jaunus atbrīvojumus, gan pagarināt spēkā esošo atbrīvojumu termiņu.

               Patlaban III pielikuma 8.(b) atbrīvojums atļauj kadmiju un tā savienojumus izmantot elektriskajos kontaktos. Komisija 2015. gada janvārī ir saņēmusi divus pieteikumus par šā atbrīvojuma pagarināšanu. Lai gan 8.(b) atbrīvojuma beigu termiņš attiecībā uz 1.–7. un 10. kategoriju
                  4
                bija 2016. gada 21. jūlijs, saskaņā ar RoHS direktīvas prasībām (5. panta 5. punkta otrā daļa) atbrīvojumu turpina piemērot tik ilgi, līdz Komisija ir pieņēmusi lēmumu par pagarināšanas pieteikumu.

               Lai atbrīvojuma pieteikumu izvērtētu, Komisija organizēja minētā pieteikuma tehnisko un zinātnisko novērtējumu, kā arī sarīkoja astoņas nedēļas ilgu atvērta tipa tiešsaistes apspriešanos ar ieinteresētajām personām
                  5
                — tajā tika saņemti trīs pienesumi.

               Galīgais ziņojums par pieteikuma novērtējumu tika publicēts
                  6
               ; ieinteresētajām personām par to ir ticis paziņots.

               Pēc tam Komisija rakstveidā (tā bija nolemts iepriekšējā sanāksmē) apspriedās ar dalībvalstu ekspertu grupu, kas nodarbojas ar RoHS 2 direktīvas deleģētajiem aktiem
                  7
               . Eksperti atbalstīja Komisijas iesniegto tiesību akta projektu, lai gan lielākā daļa dalībnieku sanāksmē neizteicās. Saskaņā ar labāka regulējuma pamatnostādnēm deleģētās direktīvas projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemti trīs aktu atbalstoši komentāri un viens komentārs, ar ko ierosināts pārejas periodu pagarināt līdz 18 mēnešiem. Tika veikti visi 5. panta 3.–7. punktā paredzētie pasākumi attiecībā uz atbrīvojumiem no vielu lietojuma ierobežojumiem
                  8
               . Par visām darbībām tika paziņots Padomei un Eiropas Parlamentam.

               Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.

               ·Kadmiju saturošus elektrisko kontaktu materiālus izmanto daudzās elektromehāniskās ierīcēs kā komponentus, kas var pārtraukumaini vadīt strāvu caur kontaktvirsmām. Īpaši var minēt šādas ierīces: elektromotoru komutatori, releji un kontaktori, elektrisko instrumentu slēdži un ierīču slēdži, komutatoru jaudas slēdži, barošanas bloki, klātbūtnes/laikiztures sensori, apgaismojuma vadības pultis.

               ·Kadmijs elektriskajos kontaktos nodrošina tādas būtiskas īpašības kā izcilu veiktspēju, lokdzēsi, augstāku elektrovadītspēju, mazāku kontaktu eroziju un samērā vienkāršu ražošanu salīdzinājumā ar alternatīvām.

               ·Pašlaik kadmija aizstāšana vai likvidēšana vairāku veidu ierīcēs ar elektriskajiem kontaktiem nav zinātniski un tehniski realizējama, vai arī ir vajadzīgs vairāk laika, lai nodrošinātu aizstājēju uzticamību.

               1.–7. un 10. kategorijas sakarībā veiktā izvērtējuma rezultāti liecina, ka ar III pielikuma 8.(b) atbrīvojumu saistītais pieprasījums atbilst vismaz vienam no attiecīgajiem 5. panta 1. punkta a) apakšpunkta kritērijiem. Tā kā dažiem lietojumiem joprojām nav pieejamas uzticamas alternatīvas vai ir vajadzīgs vairāk laika, lai nodrošinātu to uzticamību, atbrīvojums tiek pagarināts līdz 2021. gada 21. jūlijam un tiek mainīts tā formulējums tā, lai tiktu atspoguļots alternatīvo tehnoloģiju pašreizējais līmenis, proti, 8.(b) punktam tiek pievienots apakšpunkts 8.(b)-I. Gadījumos, kad uzticamas alternatīvas jau ir pieejamas, paredzams, ka šajā periodā aizstāšanai būs tikai niecīga sociālekonomiskā ietekme, jo pakāpeniska aizstāšana ar bezkadmija alternatīvām notiek jau pašlaik. Tāpat atbrīvojuma laikposmā nav gaidāma nelabvēlīga ietekme uz inovāciju. Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts 5. panta 2. punktā. Konkrētais atbrīvojums nevājina Regulā (EK) Nr. 1907/2006 (REACH) noteikto vides un veselības aizsardzību saskaņā ar Direktīvas 2011/65/ES 5. pantu.

               3.DELEĢĒTĀ AKTA JURIDISKIE ASPEKTI

               Deleģētā direktīva piešķir atbrīvojumu no Direktīvas 2011/65/ES 4. panta 1. punktā noteiktajiem ierobežojumiem, un šis atbrīvojums, kas jāiekļauj minētās direktīvas III pielikumā, atļauj kadmiju izmantot specifiskos lietojumos.

               Instruments ir deleģētā direktīva, kā to paredz Direktīva 2011/65/ES un konkrēti tās 5. panta 1. punkta a) apakšpunkta prasības.

               Deleģētās direktīvas mērķis ir sekmēt cilvēka veselības un vides aizsardzību un salāgot attiecīgos nosacījumus, lai nodrošinātu iekšējā tirgus funkcionēšanu elektrisko un elektronisko iekārtu nozarē, proti, atļaut konkrētos lietojumos izmantot citādi aizliegtas vielas saskaņā ar RoHS 2 direktīvas noteikumiem un nosacījumiem un tās izveidoto procedūru par to, kā III un IV pielikums pielāgojams zinātnes un tehnikas attīstībai.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (16.11.2018),

               ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu kadmija un tā savienojumu izmantošanai elektriskajos kontaktos

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās un jo īpaši tās 5. panta 1. punkta a) apakšpunktu
                  9
               ,

               tā kā:

               (1)
                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas. Šo prasību nepiemēro Direktīvas 2011/65/ES III pielikumā uzskaitītajiem lietojumiem.

               (2)
                     Dažādās elektrisko un elektronisko ierīču kategorijas, kam piemēro Direktīvu 2011/65/ES (1.–11. kategorija), ir uzskaitītas minētās direktīvas I pielikumā.

               (3)
                     Kadmijs ir Direktīvas 2011/65/ES II pielikumā minēta ierobežota izmantojuma viela. Tomēr kadmija un tā savienojumu izmantošana elektriskajos kontaktos tika atbrīvota no ierobežojuma un pašlaik ir iekļauta minētās direktīvas III pielikuma 8.(b) ierakstā. Atbrīvojuma beigu termiņš attiecībā uz 1.–7. un 10. kategoriju bija 2016. gada 21. jūlijs.

               (4)
                     Komisija pieteikumu par šā atbrīvojuma pagarināšanu saņēma pirms 2015. gada 21. janvāra saskaņā ar Direktīvas 2011/65/ES 5. panta 5. punktu. Atbrīvojums ir spēkā līdz brīdim, kad ir pieņemts lēmums par konkrēto lietojumu.

               (5)
                     Kadmiju saturošus elektrisko kontaktu materiālus izmanto daudzās elektromehāniskās ierīcēs kā komponentus, kas var pārtraukumaini vadīt strāvu caur kontaktvirsmām. Īpaši var minēt šādas ierīces: elektromotoru komutatori, releji un kontaktori, elektrisko instrumentu slēdži un ierīču slēdži, komutatoru jaudas slēdži, barošanas bloki, klātbūtnes/laikiztures sensori, apgaismojuma vadības pultis.

               (6)
                     Kadmijs elektriskajos kontaktos nodrošina tādas būtiskas īpašības kā izcilu veiktspēju, lokdzēsi, augstāku elektrovadītspēju, mazāku kontaktu eroziju un samērā vienkāršu ražošanu salīdzinājumā ar alternatīvām.

               (7)
                     Dažos šā atbrīvojuma aptvertajos lietojumos kadmija aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju vai arī ir vajadzīgs vairāk laika, lai nodrošinātu pieejamo aizstājēju uzticamību. Atbrīvojums nevājina Eiropas Parlamenta un Padomes Regulā (EK) Nr. 1907/2006
                  10
                noteikto vides un veselības aizsardzību. Tāpēc attiecībā uz konkrētajiem lietojumiem tas būtu jāpagarina.

               (8)
                     Attiecībā uz pārējiem atbrīvojuma pašlaik aptvertajiem lietojumiem nav izpildīti atbrīvojuma pagarināšanas nosacījumi. Atbrīvojumu attiecībā uz šiem lietojumiem saskaņā ar Direktīvas 2011/65/ES 5. panta 6. punktu turpinās piemērot 12 mēnešus pēc dienas, kad spēkā stājusies šī deleģētā direktīva.

               (9)
                     Tā kā tiem lietojumiem, attiecībā uz kuriem atbrīvojums ir pagarināts, tirgū vēl nav pieejamas uzticamas alternatīvas vai arī ir vajadzīgs vairāk laika, lai nodrošinātu šādu alternatīvu uzticamību, atbrīvojumu attiecībā uz 1.–7. un 10. kategoriju vajadzētu pagarināt uz ne vairāk kā pieciem gadiem līdz 2021. gada 21. jūlijam. Ņemot vērā uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

               (10)
                     Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punkta otrajā daļā. Skaidrības labad minētās direktīvas III pielikumā būtu jānorāda atbrīvojumu derīguma termiņi.

               (11)
                     Tāpēc būtu attiecīgi jāgroza Direktīva 2011/65/ES,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza saskaņā ar šīs direktīvas pielikumu.

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datuma, kas ir 12 mēnešus pēc dienas, kad šī direktīva stājas spēkā + 1 diena].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 16.11.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 174, 1.7.2011., 88. lpp.

                     (2)

                        OV L 396, 30.12.2006., 1. lpp.

                     (3)

                        Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm

                     (4)

                        Konkrēti šīs kategorijas ir: 1. lielgabarīta mājsaimniecības ierīces; 2. mazgabarīta mājsaimniecības ierīces; 3. IT un sakaru iekārtas; 4. patērētāju iekārtas; 5. apgaismes iekārtas; 6. elektriskie un elektronikas instrumenti; 7. rotaļlietas, izklaides un sporta aprīkojums; 10. tirdzniecības automāti. Visas EEI kategorijas ir uzskaitītas RoHS direktīvas I pielikumā.

                     (5)

                  Apspriešanās laikposms
                  : no 21.8.2015. līdz 16.10.2015.

                     (6)

                  https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                   .

                     (7)

                        Apspriešanās rakstveidā noritēja no 2017. gada 27. aprīlim līdz 18. maijam.

                     (8)

                        Vajadzīgo administratīvo posmu saraksts ir pieejams
                  Komisijas tīmekļa vietnē
                  . Tas, kādā procedūras posmā ir katra deleģētā akta projekts, ir redzams Deleģēto aktu starpiestāžu reģistrā:
                  https://webgate.ec.europa.eu/regdel/#/home
                  .

                     (9)

                        OV L 174, 1.7.2011., 88. lpp.

                     (10)

                        Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.)

    ---documentbreak---

               PIELIKUMS

               Direktīvas III pielikumā 8.(b) ierakstu aizstāj ar šādu:

                        “8(b)

                        Kadmijs un tā savienojumi elektriskajos kontaktos

                        Attiecas uz 8., 9. un 11. kategoriju un zaudē spēku:

                        -2021. gada 21. jūlijā attiecībā uz 8. un 9. kategoriju, izņemot attiecībā uz in vitro diagnostikas medicīniskajām ierīcēm un rūpnieciskajiem monitoringa un kontroles instrumentiem;

                        -2023. gada 21. jūlijā attiecībā uz 8. kategorijas in vitro diagnostikas medicīniskajām ierīcēm;

                        -2024. gada 21. jūlijā attiecībā uz 9. kategorijas rūpnieciskajiem monitoringa un kontroles instrumentiem un attiecībā uz 11. kategoriju.

                        8(b)-I

                        Kadmijs un tā savienojumi elektriskajos kontaktos, ko izmanto:

                        -jaudas slēdžos;

                        -temperatūras sensoros;

                        -motoru termoaizsargos (izņemot hermētiskus motoru termoaizsargus);

                        -maiņstrāvas slēdžos, kas paredzēti

                        ·6 A un vairāk pie 250 V un lielāka maiņstrāvas sprieguma vai

                        ·12 A un vairāk pie 125 V un lielāka maiņstrāvas sprieguma;

                        -līdzstrāvas slēdžos, kas paredzēti 20 A un vairāk pie 18 V un lielāka līdzstrāvas sprieguma; un

                        -slēdžos, ko izmanto sprieguma padeves frekvencēm ≥ 200 Hz.

                        Attiecas uz 1.–7. un 10. kategoriju un zaudē spēku 2021. gada 21. jūlijā.”


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažu kondensatoru dielektriskajā keramikā

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Ar šo Komisijas deleģēto direktīvu attiecībā uz atbrīvojumu konkrētiem svina lietojumiem groza Eiropas Parlamenta un Padomes Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (pārstrādāta versija)
                  1
                (RoHS 2) III pielikumu, lai to pielāgotu tehnikas attīstībai.

               Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu izmantošanu elektriskās un elektroniskās iekārtās. Tā stājās spēkā 2011. gada 21. jūlijā.

               Ierobežotā izmantojuma vielas ir uzskaitītas RoHS 2 direktīvas II pielikumā. Patlaban ierobežojums tiek piemērots svinam, dzīvsudrabam, kadmijam, sešvērtīgajam hromam, polibrombifeniliem un polibromdifenilēteriem, bet no 2019. gada 22. jūlija vai vēlāka datuma to piemēros arī bis(2-etilheksil)ftalātam (DEHP), butilbenzilftalātam (BBP), dibutilftalātam (DBP) un diizobutilftalātam (DIBP). RoHS 2 direktīvas III un IV pielikumā uzskaitīti konkrētiem izmantošanas veidiem jeb lietojumiem paredzēti elektrisko un elektronisko ierīču (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā ierobežojuma.

               Direktīvas 5. pantā ir paredzēti noteikumi par III un IV pielikuma pielāgošanu zinātnes un tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar 5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un IV pielikumā, jānodrošina, ka šāda iekļaušana nevājina Regulā (EK) Nr. 1907/2006
                  2
                paredzēto vides un veselības aizsardzību un ka tiek izpildīts kāds no turpmāk minētajiem nosacījumiem: likvidēšana vai aizvietošana, mainot konstrukciju vai materiālus un detaļas, kurām nevajag nevienu no II pielikumā uzskaitītajiem materiāliem vai vielām, zinātniski vai tehniski nav realizējama; aizstājēju uzticamība nav nodrošināta; vai aizvietošanas radītā kopējā nelabvēlīgā ietekme uz vidi, veselību un patērētāju drošību varētu būt nozīmīgāka par tās radītajiem kopējiem ieguvumiem attiecībā uz vidi, veselību un patērētāju drošību.

               Turklāt 5. panta 1. punktā paredzēts, ka Eiropas Komisija (Komisija) EEI materiālus un detaļas, kas paredzētas konkrētiem lietojumiem, III un IV pielikuma sarakstos iekļauj ar atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta 3. punktā un V pielikumā ir noteikta pieteikumu iesniegšanas procedūra, kuru piemēro, lai atbrīvojumu piešķirtu, pagarinātu vai anulētu.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma noteikumiem ir saņēmusi daudzus
                  3
                uzņēmumu pieprasījumus gan piešķirt jaunus atbrīvojumus, gan pagarināt spēkā esošo atbrīvojumu termiņu.

               Patlaban III pielikuma 7.(c)-II atbrīvojums atļauj svinu izmantot dielektriķu keramikas kondensatoros nominālajam spriegumam vismaz 125 V maiņstrāvai vai 250 V līdzstrāvai [turpmāk — dielektriskajos keramikas kondensatoros, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai)]. Komisija 2015. gada janvārī ir saņēmusi divus pieteikumus par šā atbrīvojuma pagarināšanu. Lai gan 7.(c)-II atbrīvojuma beigu termiņš attiecībā uz 1.–7. un 10. kategoriju
                  4
                bija 2016. gada 21. jūlijs, saskaņā ar RoHS direktīvas prasībām (5. panta 5. punkta otrā daļa) atbrīvojumu turpina piemērot tik ilgi, līdz Komisija ir pieņēmusi lēmumu par pagarināšanas pieteikumu.

               Lai atbrīvojuma pieteikumu izvērtētu, Komisija organizēja minētā pieteikuma tehnisko un zinātnisko novērtējumu, kā arī sarīkoja astoņas nedēļas ilgu atvērta tipa tiešsaistes apspriešanos ar ieinteresētajām personām
                  5
                — tajā tika saņemts viens pienesums.

               Galīgais ziņojums par pieteikuma novērtējumu tika publicēts
                  6
               ; ieinteresētajām personām par to ir ticis paziņots.

               Pēc tam Komisija rakstveidā (tā bija nolemts iepriekšējā sanāksmē) apspriedās ar dalībvalstu ekspertu grupu, kas nodarbojas ar RoHS 2 direktīvas deleģētajiem aktiem
                  7
               . Eksperti atbalstīja Komisijas iesniegto tiesību akta projektu, lai gan lielākā daļa dalībnieku sanāksmē neizteicās. Saskaņā ar labāka regulējuma pamatnostādnēm deleģētās direktīvas projekts četras nedēļas bija pieejams labāka regulējuma portālā, lai apzinātu sabiedrības viedokli. Tika saņemti trīs tiesību akta projektu atbalstoši komentāri. Tika veikti visi 5. panta 3.–7. punktā paredzētie pasākumi attiecībā uz atbrīvojumiem no vielu lietojuma ierobežojumiem
                  8
               . Par visām darbībām tika paziņots Padomei un Eiropas Parlamentam.

               Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.

               ·Diskrētie keramikas kondensatori, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai), spēj uzkrāt un atbrīvot elektriskos lādiņus (elektrostatiskā kapacitāte) un ir daļa no augstsprieguma ķēdēm, kuras izmanto visdažādākajās elektriskajās un elektroniskajās ierīcēs.  Tos izmanto visu veidu tirgos un visu veidu vajadzībām, piemēram, publiskās infrastruktūras sistēmās, industriālajā automatizācijā, naftas un minerālu ieguvē, jaudas pārveidē, lieljaudas barošanas avotos, telekomunikācijās un medicīniskās ierīcēs.

               ·Dielektriskajos keramikas materiālos svina funkcija ir nodrošināt lielu dielektrisko konstanti pie augstiem darba spriegumiem, lielu uzkrāšanas ietilpību (arī pie augstām temperatūrām), mazas noplūdes pie augstiem spriegumiem un temperatūrām un mazus zudumus pie lielām strāvām, frekvencēm un temperatūrām. Patlaban dažos lietojumos svina likvidēšana vai aizvietošana nav zinātniski un tehniski realizējama. Ir pamats uzskatīt, ka alternatīvas ir izmantojamas tikai dažos gadījumos.

               1.–7. un 10. kategorijas sakarībā veiktā izvērtējuma rezultāti liecina, ka ar III pielikuma 7.(c)-II atbrīvojumu saistītais pieprasījums atbilst vismaz vienam no attiecīgajiem 5. panta 1. punkta a) apakšpunkta kritērijiem. Tā kā uzticamu alternatīvu, kuras varētu izmantot attiecīgajos lietojumos, patlaban tirgū nav un tuvākajā laikā nebūs, ir pamatoti atbrīvojumu pagarināt līdz 2021. gada 21. jūlijam; uzticami aizstājēji vēl nav pieejami, tāpēc šajā laikposmā nav gaidāma aizstāšanas izraisīta negatīva sociālekonomiska ietekme. Tāpat atbrīvojuma laikposmā nav gaidāma nelabvēlīga ietekme uz inovāciju. Lai novērstu III pielikuma atbrīvojumu darbības jomu savstarpēju pārklāšanos, piedāvātā redakcija precizē, ka lietojumi, uz kuriem attiecas 7.(c)-I un 7.(c)-IV atbrīvojums, 7.(c)-II atbrīvojuma darbības jomā neietilpst.

               Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts 5. panta 2. punktā. Konkrētais atbrīvojums nevājina Regulā (EK) Nr. 1907/2006 (REACH) noteikto vides un veselības aizsardzību saskaņā ar Direktīvas 2011/65/ES 5. pantu.

               3.DELEĢĒTĀ AKTA JURIDISKIE ASPEKTI

               Deleģētā direktīva piešķir atbrīvojumu no Direktīvas 2011/65/ES 4. panta 1. punktā noteiktajiem ierobežojumiem, un šis atbrīvojums, kas jāiekļauj minētās direktīvas III pielikumā, atļauj svinu izmantot specifiskos lietojumos.

               Instruments ir deleģētā direktīva, kā to paredz Direktīva 2011/65/ES un konkrēti tās 5. panta 1. punkta a) apakšpunkta prasības.

               Deleģētās direktīvas mērķis ir sekmēt cilvēka veselības un vides aizsardzību un salāgot attiecīgos nosacījumus, lai nodrošinātu iekšējā tirgus funkcionēšanu elektrisko un elektronisko iekārtu nozarē, proti, atļaut konkrētos lietojumos izmantot citādi aizliegtas vielas saskaņā ar RoHS 2 direktīvas noteikumiem un nosacījumiem un tās izveidoto procedūru par to, kā III un IV pielikums pielāgojams zinātnes un tehnikas attīstībai.

               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.

               Priekšlikums neietekmē ES budžetu.

               KOMISIJAS DELEĢĒTĀ DIREKTĪVA (ES)…/…

               (16.11.2018),

               ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažu kondensatoru dielektriskajā keramikā

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās un jo īpaši tās 5. panta 1. punkta a) apakšpunktu
                  9
               ,

               tā kā:

               (1)
                     Direktīva 2011/65/ES prasa dalībvalstīm nodrošināt, lai tirgū laistās elektriskās un elektroniskās iekārtas nesaturētu minētās direktīvas II pielikumā uzskaitītās bīstamās vielas.  Šo prasību nepiemēro Direktīvas 2011/65/ES III pielikumā uzskaitītajiem lietojumiem.

               (2)
                     Dažādās elektrisko un elektronisko ierīču kategorijas, kam piemēro Direktīvu 2011/65/ES (1.–11. kategorija), ir uzskaitītas minētās direktīvas I pielikumā.

               (3)
                     Svins ir Direktīvas 2011/65/ES II pielikumā minēta ierobežota izmantojuma viela. Tomēr svina izmantošana dielektriskajos keramikas kondensatoros, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai) [iepriekš —svina izmantošana dielektriķu keramikas kondensatoros nominālajam spriegumam vismaz 125 V maiņstrāvai vai 250 V līdzstrāvai], tika atbrīvota no ierobežojuma un pašlaik ir iekļauta minētās direktīvas III pielikuma 7.(c)II ierakstā. Atbrīvojuma beigu termiņš attiecībā uz 1.–7. un 10. kategoriju bija 2016. gada 21. jūlijs.

               (4)
                     Komisija pieteikumu par šā atbrīvojuma pagarināšanu saņēma pirms 2015. gada 21. janvāra saskaņā ar Direktīvas 2011/65/ES 5. panta 5. punktu. Atbrīvojums ir spēkā līdz brīdim, kad ir pieņemts lēmums par konkrēto lietojumu.

               (5)
                     Diskrētie keramiskie kondensatori, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai), spēj uzkrāt un atbrīvot elektriskos lādiņus (elektrostatiskā kapacitāte) un ir daļa no augstsprieguma ķēdēm, kuras izmanto visdažādākajās elektriskajās un elektroniskajās ierīcēs. Tos izmanto visu veidu tirgos un visu veidu vajadzībām, piemēram, publiskās infrastruktūras sistēmās, industriālajā automatizācijā, naftas un minerālu ieguvē, jaudas pārveidē, lieljaudas barošanas avotos, telekomunikācijās un medicīniskās ierīcēs.

               (6)
                     Dielektriskajos keramikas materiālos svina funkcija ir nodrošināt lielu dielektrisko konstanti pie augstiem darba spriegumiem, lielu uzkrāšanas ietilpību (arī pie augstām temperatūrām), mazas noplūdes pie augstiem spriegumiem un temperatūrām un mazus zudumus pie lielām strāvām, frekvencēm un temperatūrām.

               (7)
                     Dažos keramiskajos kondensatoros svina aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Atbrīvojums nevājina Eiropas Parlamenta un Padomes Regulā (EK) Nr. 1907/2006
                  10
                noteikto vides un veselības aizsardzību. Tāpēc atbrīvojums attiecībā uz svina izmantošanu dielektriskajos keramikas kondensatoros, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai), būtu jāpagarina. Skaidrības labad Direktīvas 2011/65/ES III pielikumā būtu jāpievieno ieraksts, ka lietojumi, uz kuriem attiecas 7.(c)-I un 7.(c)-IV punkts, 7.(c)-II atbrīvojuma darbības jomā neietilpst.

               (8)
                     Tā kā attiecīgajiem lietojumiem tirgū vēl nav pieejamas uzticamas alternatīvas, atbrīvojumu attiecībā uz 1.–7. un 10. kategoriju vajadzētu pagarināt uz ne vairāk kā pieciem gadiem līdz 2021. gada 21. jūlijam. Ņemot vērā uzticama aizstājēja meklējumu rezultātus, nav gaidāms, ka atbrīvojuma ilgums nelabvēlīgi ietekmēs inovāciju.

               (9)
                     Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi, kuru derīguma termiņš ir noteikts Direktīvas 2011/65/ES 5. panta 2. punkta otrajā daļā. Skaidrības labad minētās direktīvas III pielikumā būtu jānorāda atbrīvojumu derīguma termiņi.

               (10)
                     Tāpēc būtu attiecīgi jāgroza Direktīva 2011/65/ES,

               IR PIEŅĒMUSI ŠO DIREKTĪVU.

               1. pants

               Direktīvas 2011/65/ES III pielikumu groza saskaņā ar šīs direktīvas pielikumu.

               2. pants

               1.Dalībvalstis vēlākais līdz [datumam, kas ir 12 mēnešus pēc dienas, kad šī direktīva stājas spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.

               Tās piemēro minētos noteikumus no [datuma, kas ir 12 mēnešus pēc dienas, kad šī direktīva stājas spēkā + 1 diena].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.

               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Šī direktīva ir adresēta dalībvalstīm.

               Briselē, 16.11.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 174, 1.7.2011., 88. lpp.

                     (2)

                        OV L 396, 30.12.2006., 1. lpp.

                     (3)

                        Saraksts ir pieejams šeit:
                  http://ec.europa.eu/environment/waste/rohs_eee/adaptation_en.htm

                     (4)

                        Konkrēti šīs kategorijas ir: 1. lielgabarīta mājsaimniecības ierīces; 2. mazgabarīta mājsaimniecības ierīces; 3. IT un sakaru iekārtas; 4. patērētāju iekārtas; 5. apgaismes iekārtas; 6. elektriskie un elektronikas instrumenti; 7. rotaļlietas, izklaides un sporta aprīkojums; 10. tirdzniecības automāti. Visas EEI kategorijas ir uzskaitītas RoHS direktīvas I pielikumā.

                     (5)

                  Apspriešanās laikposms
                  : no 21.8.2015. līdz 16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Apspriešanās rakstveidā noritēja no 2017. gada 27. aprīlim līdz 18. maijam.

                     (8)

                        Vajadzīgo administratīvo posmu saraksts ir pieejams
                  Komisijas tīmekļa vietnē
                  . Tas, kādā procedūras posmā ir katra deleģētā akta projekts, ir redzams Deleģēto aktu starpiestāžu reģistrā:
                  https://webgate.ec.europa.eu/regdel/#/home
                  .

                     (9)

                        OV L 174, 1.7.2011., 88. lpp.

                     (10)

                        Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (OV L 396, 30.12.2006., 1. lpp.)

    ---documentbreak---

               PIELIKUMS

               Direktīvas III pielikumā ierakstu 7.(c)-II aizstāj ar šādu:

                        “7(c)-II

                        Svins dielektriskajos keramikas kondensatoros, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai)

                        Nepiemēro lietojumiem, uz ko attiecas šā pielikuma 7.(c)-I un 7.(c)-IV punkts.

                        Zaudē spēku:

                        –2021. gada 21. jūlijā attiecībā uz 1.–7. un 10. kategoriju;

                        –2021. gada 21. jūlijā attiecībā uz 8. un 9. kategoriju, izņemot attiecībā uz in vitro diagnostikas medicīniskajām ierīcēm un rūpnieciskajiem monitoringa un kontroles instrumentiem;

                        –2023. gada 21. jūlijā attiecībā uz 8. kategorijas in vitro diagnostikas medicīniskajām ierīcēm;

                        –2024. gada 21. jūlijā attiecībā uz 9. kategorijas rūpnieciskajiem monitoringa un kontroles instrumentiem un attiecībā uz 11. kategoriju.”